《和李公实郎中燕歌行》
宋代·郑刚中

李侯气爽常清凉，上奉慈亲发垂霜。
弟兄如凤皆翱翔，秋吟胡为惨中肠。
白云孤飞客他乡，然此王事游有方。
晏嫂老丑胜空房，我独熊胆念莫忘。
已无针线在衣裳，岁岁临风感清商。
侯门忠义庆绵长，象轴金花当满床。
板舆欢爱未渠央，倚门亦莫苦相望，
枢密将春丰岐梁。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。